Meup.nl staat te koop / DomeinMatch.nl
meup.nl is te koop!
Waarom investeren in meup.nl? Blohm 'leen' lirieke vir nuwe lied | Netwerk24
Blohm 'leen' lirieke vir nuwe lied
Deur Hendrik Hancke 04 November 2018 00:46
Groot dele van ’n liedjie wat die rocker en skrywer Jan Blohm glo “in die Albertinia Hotel” geskryf het, stem byna woord vir woord ooreen met ’n Amerikaanse lied.
Gebruikers van YouTube het die ooreenkomste tussen Blohm se “Word wakker” en die Amerikaner Ray Lamontagne se “Jolene” uitgewys.
Andries van Tonder skryf: “Ek wonder hoeveel mense weet dat hy letterlik “Jolene” van Ray LaMontagne gevat het en Afrikaans gemaak het. Well . . . ek wonder of Ray weet. Not cool . . .”
Rapport het die lirieke vergelyk en 11 van LaMontagne se 23 versreëls stem in woorde of beeldspraak breedweg ooreen met Blohm s’n – menige versreël is direk vertaal. Van die meer treffende ooreenkomste is:
I found myself face-down in a ditch/
Ek word wakker in die oggend vuisvoos in ’n sloot;
Booze on my hair, blood on my lips/
met bloed in my hare en met jou in my mond;
In the pocket of my blue jeans/
’n foto van jou, jy hou ’n foto van my vas in die gatsak van my blou jeans;
Lately, my hands they don’t feel like mine/
My hande voel soos die van ’n ander;
A nine-pound hammer or a woman like you /
Ek het iets nodig om aan vas te klou
’n tienpondhamer of ’n vrou soos jy
lalala ná die koor/toedoedoe ná die koor
Blohm het verlede maand drie Bokkie-pryse van Bok Radio ontvang. Die liefde-album is aangewys as die album van die jaar.
In die omslag van die album hou Blohm sy kopiereg voor vir die liedjies wat hy geskryf het.
‘Alle kunstenaars leen by mekaar'
Hy lig vier liedjies uit wat hy nié alleen of self geskryf het nie, maar “Word wakker” is nie een van hulle nie.
“(Die res van die liedjies) is geskryf deur Jan Blohm,” lui die omslag.
By navraag het Blohm gesê hy gaan die omslag van die album laat verander. Hy ontken egter dat hy die lied sonder erkenning “gevat” het soos die kritici op YouTube beweer het.
“Die liedjie is nie ’n direkte vertaling nie, (dit is ’n) intertekstuele verwysing, daarvoor gee ek Ray LaMontagne op Facebook en TV krediet, die regstelling in die boekie sal ek maak soos dit van pas is.
“Ek het nie gedink ek moes (erkenning gee) nie. Alle kunstenaars leen by mekaar. Ray het self die line oor die foto in sy gatsak by ’n digter geleen, ek dink dit was by Charles Bukowski of Lawrence Ferlinghetti.”
Die Facebook-inskrywing is op 8 Oktober gedoen ná die YouTube-video van sy verskyning op die SABC3-program Expresso, waar hy die lied gesing het.
Op Facebook het hy gesê: “Die song is so wyle terug geskryf in ’n kamer in die Albertinia Hotel. Ek het verskriklik baie Ray LaMontagne geluister, veral die song ‘Jolene’: still don’t know what love is, lalalala.”
Aan Rapport sê hy: “(Lamontagne) se woorde het vir ’n hele ruk in my kop gewoon.”
Meer oor: Jan Blohm | Ray Lamontagne | Jolene | Word Wakker
Blohm ryg drie Bokkies in
Jan Blohm in die Pierneef
Draf is Jan se nuwe dwelm
Hogan vertel hoe Zuma haar boelie om Gama aan te stel
Pompeo nooi Sisulu na Washington
SAUK konsulteer oor afleggings
10-moet-lees-stories: Maandag, 12 November
OORSIG: Lewenslank vir Hannah se moordenaars
Wie gaan uiteindelik Joost se goed erf?
‘Ek wys die hele land jou goedkoop koek!’